18 vuurwapens uit Mpumalanga-polisiestasie gesteelOmtrent 18 vuurwapens is uit ŉ polisiestasie in KwaMhlanga in Mpumalanga gesteel. Die meeste van dié wapens was misdaad-bewysstukke wat agter slot en grendel toegesluit was, het Beeld Woensdag berig. Die polisie se logistieke afdeling het van die diefstal bewus geword nadat hulle Maandag ‘n inspeksie by die stasie gedoen het en agtergekom het dat die vuurwapens uit die bewysstukstoor verwyder is. Kol Leonard Hlathi het aan die koerant gesê die diefstal word ondersoek. Maroela Media het vroeër vandag berig dat twee renosterhorings ook uit ŉ polisiestasie in Noordwes voete gekry het. Lees meer hier. – Sapa